Tähtsaid otsuseid on hea vaadata ajalise nihke järel kui emotsioonid on langenud. Ma arvan, et ametnike arvu vähendamine ei saa olla eesmärgiks ainult parema eelarve tasakaalu saavutamiseks. See on puhtalt valikute küsimus. Kas võtta ära  inimeste töökohad või kärpida näiteks vanemahüvitust. Eesti on nii väike, et siin ei tohiks olla ühed lapsed sõltuvalt vanema palgast kuni paarkümmend korda rohkem tasustatud kui teised. Las need kõrgepalgalised naised saavad oma väärtusliku töö eest kõrget palka aga maksumaksja ei ole palganud neid maksumaksjaid sünnitama, et peaksime nende põhitöökohal saamata jääva sissetuleku kinni maksma. Seal on ikkagi teised põhjused, miks naised sünnitavad keskmiselt vähem lapsi. Kasvõi see, et suremus on väiksem ja  pole vaja 5 pensionisammast, millest äkki 3 saab täiskasvanuks, vaid piisab ka 1 või 2 lapse sünnitamisest ning need elavad ka kõrge vanuseni (teevad tööd praeguse korra järgi 65 aastani).